มี2กรณีค่ะ1.ทุกเดือนจะเริ่มกินยาทุกวันอังคารและดันไปกินของวันจันทร์ก่อน จะเป็นไรไหมค่ะ2.กินยาคุมไปเรื่อยๆพอเม็ดที่10 แบบงงๆตัวเองมาดูแผงยา นึกว่าที่ผ่านมาลืมกินไป1เม็ด วันนั้นเลยกินเบิ้ลไป2 เม็ด (ก่อนทาน2เม็ดดันมีเพศสัมพันธ์อีก) จะมีผลเสี่ยงท้องไหมค่ะ ต้องทำอย่างไรค่ะ
สวัสดีค่ะ ยาคุมกำเนิดแบบแผงรายเดือนเป็นวิธีการคุมกำเนิดแบบใช้ฮอร์โมนที่ได้ประสิทธิภาพดี ถ้ากินอย่างถูกต้อง คือกินทุกวัน คลาดเคลื่อนวันละไม่เกิน 3 ชั่วโมง โดยควรเริ่มกินในช่วงที่แน่ใจว่าไม่ได้ตั้งครรภ์ก็คือในช่วง 5 วันแรกที่มีประจำเดือน หากรับประทานในช่วงอื่นของเดือนอาจจะต้องกินให้ติดต่อกัน 7 วันก่อนจึงจะมีเพศสัมพันธ์แบบไม่ป้องกันได้ และเมื่อเริ่มกินไปแล้วก็ควรกินทุกวันสม่ำเสมอ คลาดเคลื่อนกันวันละไม่เกิน 3 ชั่วโมงการรับประทานยาผิดดังกล่าวมานั้น คงต้องทราบชนิดยาด้วย ว่าเป็นแบบที่ฮอร์โมนเท่ากันทุกเม็ดหรือเปล่า ถ้าใช่ การกินยาของวันจันทร์ก่อนก็ไม่ได้มีผลออะไร แต่ก็เป็นไปได้ว่ายาคุมที่กำหนดไว้ว่าให้กินวันไหนของสัปดาห์นั้นอาจจะเป็นยาคุมประเภทที่ฮอร์โมนจะไม่เท่ากันในแต่ละเม็ดยา การกินยาเพิ่มเข้าไปไม่ได้มีผลต่อประสิทธิภาพของยามากนัก เพียงแต่อาจจะเพิ่มผลข้างเคียงเช่นเลือดออกผิดปกติได้ดังนั้นแนะนำนำแผงยาไปปรึกษาแพทย์หรือเภสัชกรใกล้บ้าน ถ้าเป็นการใช้ผิดจริงๆ ให้หยุดกินทันที แล้วคุมกำเนิดด้วยถุงยางอนามัย จนกว่าประจำเดือนครั้งต่อไปจะมาค่อยเริ่มกินใหม่อีกครั้ง